**ГІСТОРЫЯ КАЛГАСА ІМЯ ЛЕНІНА**

Першымі калгаснікамі калгаса “Чырвонае поле” (старшыня Капусцін

Н.І.) у в. Маластоўка сталі Мяккі І.І., Галярка А.Д., Іванюшын І. і іншыя.

У 1966 годзе калгас імя Леніна ўзначаліў былы франтавік, інвалід

вайны Карпаленка Андрэй Мікалаевіч.

У лістападзе 1966 г. пераможцам у спаборніцтве па вытворчасці

сельскагаспадарчай прадукцыі выйшаў калгас імя Леніна, дзе было атрымана

па 11,4 цэнтнера зерневых з гектара і 81,2 цэнтнера бульбы, былі выкананы

абавязацельствы па вытворчасці мяса і малака. Калгасу быў уручаны пераходны Чырвоны сцяг РК КПБ і райсавета. Пасля яго старшынёй калгаса імя Леніна становіцца Ветраў Міхаіл Сцяпанавіч.

У 1970 годзе ў калгасе імя Леніна ствараецца і працуе будаўнічая

брыгада, якую ўзначальвае Іван Андрэевіч Фралянкоў. Нямала аб’ектаў

зроблена іх залатымі рукамі. Будавалісь дамы для спецыялістаў сельскай

гаспадаркі, рамантавалісь вытворчыя памяшканні. Калгаснымі будаўнікамі

быў узведзены механізаваны ток. Пасля гэтых падзей у калгасе адбыўся ўрачысты сход, прысвечаны ўручэнню лепшым працаўнікам юбілейных медаляў “За доблесную працу”.

У жніўні 1972 года бульбаводы калгаса імя Леніна паспяхова выканалі

ўзятае сацыялістычнае абавязацельства. З кожнага гектара сярэдні збор

клубняў склаў 170 цэнтнераў. Гэта на 44 цэнтнеры больш, чым у папярэднім

годзе. Механізаваныя звенні, якія ўзначальвалі Іван Семуценка, Міхаіл

Чарнюк, Аляксей Цурыкаў, паклапаціліся аб тым, каб вырасціць яшчэ лепшы

ўраджай.

У лістападзе 1972 г. калгас імя Леніна здаў на нарыхтоўчыя пункты 92

тоны пры заданні 88 тон (сярэдняя ўраджайнасць склала 160 цэнтнераў з

гектара).

У 1973 г. калгас імя Леніна адгрузіў на ільнозавод 200 тон адсартаванай льнатрасты і выканаў план продажу на 122,8 %.

У лютым, 1974 г. адбылося новае ўзбуйненне калгаса імя Леніна з

далучэннем суседняга калгаса “Новы шлях”. Плошча зямель складала 5969

гектараў.

У 1975 годзе больш як у два разы ўзрасла вытворчасць сенажу. Было

закладзена 3000 тон камбінаванага сіласу, назапашана 1000 тон канцэнтратаў

і столькі ж саломы. Гэта дазволіла атрымаць на 100 гектараў сельгасугоддзяў

па 100 цэнтнераў мяса, надаіць ад кожнай каровы каля 3000 кілаграмаў

малака. У адпаведнасці з кармавой базай павялічылася пагалоўе жывёлы

У 1977 годзе гаспадарка з кожным годам папаўнялася навейшай

сельскагаспадарчай тэхнікай. Калгас набыў агрэгат “АКПП – 3,6” (агрэгат

камбінаваны глебаапрацоўчы пасяўны з рабочым захопам 3,6 метра). За адзін

заход ім адначасова праводзіцца культывацыя і прыкатванне глебы, сяўба і

баранаванне. У гэтай гаспадарцы ёсць таксама карманарыхтоўчы агрэгат

вытворчасці Германскай Дэмакратычнай рэспублікі. Ім таксама выконвалася

некалькі розных аперацый па нарыхтоўцы кармоў.

Калгас Імя Леніна першым у раёне 29 верасня 1977 года завяршыў

уборку бульбы з усёй плошчы ў 260 гектараў, засыпаў асноўны і страхавы

насенны, а таксама фуражны фонды.

У вёсцы Кажамякіна пачаў працаваць агрэгат вітаміннай мукі “АВМ –

0,65” прадукцыйнасцю 650 кілаграмаў гэтага каштоўнага корму ў гадзіну.

Калектыў жывёлаводаў Ясенскай малочнатаварнай фермы – перадавы ў

калгасе імя Леніна. Жывёлаводы Маластоўскай МТФ – адзін з перадавых калектываў калгаса імя Леніна.

У 1978 годзе пераможцам сацыялістычнага спаборніцтва па вытворчасці мяса сярод калектываў жывёлагадоўчых ферм другой групы

гаспадарак прызнан калектыў Маластоўскай фермы калгаса імя Леніна, дзе

сярэднесутачная прывага буйной рагатай жывёлы склала 796 грамаў пры

сацыялістычных абавязацельствах 700 грамаў.

У 1978 годзе работнікі ферм калгаса імя Леніна змагаюцца не толькі за

павелічэнне вытворчасці малака, але і вядуць настойлівую барацьбу за

павышэнне якасці прадукцыі. У гэтай справе яны дасягнулі добрых поспехаў.

За прайшоўшыя сем месяцаў дзяржаве прададзена 8290 цэнтнераў малака,

што значна больш чым прадугледжвалася заданнем.97,4 працэнта малака

здадзена на перапрацоўчае прадпрыемства першым сортам. Працавітасцю,

высокай адказнасцю за даручаную справу славілісь ў калгасе імя Леніна

даглядчыкі маладняку буйной рагатай жывёлы. Дзякуючы правільна

арганізаванаму пашаваму ўтрыманню статка, жывёла давала добрыя прывагі,

дасягала высокіх вагавых кандыцый. Старанная праца даглядчыкаў

садзейнічала агульнаму калгаснаму поспеху. Гаспадарка ў ліку першых у

раёне датэрмінова выканала заданне трох кварталаў па продажу мяса

дзяржаве.

Выступаючы на пленуме РК КПБ старшыня калгаса імя Леніна

адзначыў, што на 10 пяцігодку ў калгасе распрацаван план развіцця

гаспадаркі, у якім вялікае значэнне надаецца капітальнаму будаўніцтву. У

калгасе за апошнія гады пабудавана гаспадарчым спосабам дзве сушылкі

актыўнага вентылявання, піларама, завод па вытворчасці кармоў, клуб на 200

месц у вёсцы Кажамякіна. Заканчваецца ўвод новабудоўляў на цэнтральнай

сядзібе калгаса. За гэты ж перыяд сіламі “Міжкалгасбуда” узведзены два

кароўніка, цялятнік. Заканчвалася будаўніцтва навеса на 12 камбайнаў.

Асаблівую ўвагу звярталі на расшырэнне зернесушыльнай гаспадаркі. У калхозе дзейнічала ў 1978 годзе КЗС-20Ш. Добрая вытворчая база дазволіла мець у гаспадарцы насенне першага класа. Пры гэтым пабудаваныя

памяшканні акупляюцца на працягу двух-трох гадоў. Напрыклад, сушылка

актыўнага вентылявання, якая была ўведзена ў эксплуатацыю ў 1975 годзе,

акупілася за два гады. Праўленне надае вялікае значэнне будаўніцтву жылля.

У гаспадарцы здадзена ў эксплуатацыю 24 кватэры, у якіх пражываюць

спецыялісты і радавыя калгаснікі. Першы сакратар райкома партыі

Крутаўцоў С.Ф. адзначыў паспяховую работу калгаса імя Леніна , які ўдзяляе

вялікую ўвагу будаўніцтву як вытворчых аб’ектаў так і культурна-бытавых.

На базе калгаса імя Леніна адбыўся семінар па кормавытворчасці. Там,

каля аднаго поля канюшіны, ужо выстраіўся напагатове да дзеянняў

корманарыхтоўчы механізаваны атрад. У ім былі прадстаўлены агрэгаты і

машыны розных тыпаў і прызначэння. Галоўны інжынер калгаса імя Леніна

А.І. Барадко, дэманструючы ўвесь гэты комплекс-канвеер па

корманарыхтоўках, падрабязна растлумачыў прысутным на семінары

прызначэнне і тэхнічныя характарыстыкі кожнай машыны. А старшыня

праўлення калгаса А.М. Карпаленка паведаміў аб распрацаванай і

зацверджанай у гаспадарцы сістэме маральнага і матэрыяльнага

стымуліравання калгаснікаў на касавіцы. Сенажныя і сіласныя ямы ў калгасе

імя Леніна ўжо даўно падрыхтаваны да загрузкі кармавой зелянінай. Але ў

гаспадарцы абгрунтавана лічаць мэтазгодным пакуль што нарыхтоўваць

толькі вітамінную муку. Удзельнікі раённага семінара па корманарыхтоўках

азнаёміліся з вытворчасцю вітаміннай травяной мукі ў калгасе імя Леніна.

Яны бачылі гэты працэс на ўсім маршруце ад поля да адгрузкі гатовай

прадукцыі на склад. Старшыня праўлення калгаса А.М. Карпаленка

падкрэсліў, што дагэтуль на ўстаноўцы АВМ-0,65 выраблялі хваёвую муку,

перапрацоўвалі фуражнае зерне. З пачатку года атрымана больш 170 тон

спажыўнога корму жывёле.

У 1979 годзе ўраджайнасць бульбы ў калгасе імя Леніна склала 253

цэнтнеры клубняў з кожнага гектара. У 1980 годзе быў узведзены

жывёлагадоўчы комплекс.

У газеце “Чырвоны сцяг” за 1980 год было надрукавана калектыўнае

пісьмо жывёлаводаў Маластоўскай малочнатаварнай фермы калгаса імя

Леніна. Яны горача падтрымалі заклік кіраўскіх даярак з калгаса імя

Дзяржынскага змагацца за пудовыя надоі малака. Абком КПБ і аблвыканком

адобрылі ініцыятыву жывёлаводаў Рогаўскай малочнатаварнай фермы

калгаса імя Дзяржынскага Кіраўскага раёна, якія ўзялі абавязацельства ў

летнія месяцы атрымліваць штодзённа ад кожнай каровы па пуду малака, і

звярнуліся з заклікам да ўсіх даярак і пастухоў дойнага статка вобласці

паследаваць іх прыкладу.

19 студзеня 1980 года ў раённым Доме культуры адбылася раённая

нарада перадавікоў сацыялістычнага спаборніцтва. Яе адкрыў першы

сакратар РК КПБ С.Ф. Крутаўцоў. На нарадзе выступіў старшыня праўлення

калгаса імя Леніна А.М. Карпаленка, які паведаміў аб тым, што калгас ужо за

чатыры гады выканаў пяцігадовыя планы па продажу дзяржаве зерня на 180

працэнтаў, бульбы на 119,4, мяса – на 125,8 і малака – на 118,8 працэнта.

Планавая вытворчасць бульбы на пяцігодку таксама ў нас выканана за

чатыры гады на 112,9 працэнта. У галіне зерневай гаспадаркі гэты паказчык

за чатыры гады дасягнуў 108 працэнтаў, а ў малочнай вытворчасці – 110,1

працэнта.

Калектыў цэха механізацыі калгаса імя Леніна у 1981 годзе горача

падтрымаў ініцыятыву масквічоў аб правядзенні ўдарнай працоўнай вахты ў

гонар 60-годдзя ўтварэння СССР.

У сакавіку 1982 года на сядзібе калгаса імя Леніна адкрыўся дзіцячы

садок “Каласок”. Дзіцячы сад тыповы, добраўпарадкаваны, разлічаны на 90

месц. Для калгаснікаў быў пабудаваны 8-кватэрны жылы дом, а ўсяго ім

перададзена 98 кватэр, з іх 68 – з усімі выгодамі.

У 1983 годзе калгас імя Леніна выканаў гадавы план продажу дзяржаве

малака. На завод масла і сухога малака яго паступіла 1013 тон, што на 13 тон

звыш плана. Больш чым у два разы перавыканала гаспадарка і дзяржаўны

план па продажу мяса. Замест 40 тон яго прададзена 88 тон. Хуткімі тэмпамі

ідзе ў калгасе і адгрузка бульбы ў саюзны фонд. На прыёмныя пункты было

дастаўлена 306 тон клубняў.

У раёне жылога пасёлка калгаса імя Леніна пабудавана і здадзена ў

эксплуатацыю лазня на 28 месц. У калгасе пабудаваны інтэрнат, у якім абсталяваныя ўтульныя пакоі, быў вадаправод, каналізацыя. Прыгожы двухпавярховы будынак добра ўпісаўся ў сучасны жылы пасёлак калгаса.

У жніўні 1983 года на цэнтральнай сядзібе калгаса імя Леніна ўзняты

флаг працоўнай славы ў гонар камсамольца Івана Міхайлавіча Фралкова, які

на камбайне СК-5 “Ніва” за першую пяцідзёнку жніва намалаціў 41 тону

збожжа. Прывітальнае пісьмо з гэтай нагоды яму прыслаў лётчык-касманаўт

СССР генерал-маёр авіяцыі П. Клімук.

У сакавіку 1990 года група калгаснікаў калгаса імя Леніна пабывала на

экскурсіі ў г. Кіеве. Дэлегацыя наведала шматлікія музеі, выставачныя залы

горада-героя, пабывала ў Кіева-Пячэрскіх лаўрах, на славутым Крашчаціку.

У рабоце першага з’езда аграрнікаў Беларусі ў чэрвені 1990 года

прыняў удзел старшыня калгаса імя Леніна Уладзімір Уладзіміравіч

Герашчанка, дзе ён быў абраны ў савет Саюза аграрнікаў Беларусі. Арганізацыя абараняла інтарэсы хлебаробаў вёсак.

У лістападзе 1990 года калгас імя Леніна атрымаў прыбытак 1400

рублёў, рэнтабельнасць склала 50 працэнтаў. Сярэднямесячная зарплата

калгаснікаў на ручных работах – 153 рублі, у даярак – 360 рублёў. 669 тон

малака адправіў на завод заменніка цэльнага малака калгас імя Леніна.

Пастараліся даяркі ўсіх малочных ферм. Лепш іншых сравіліся з заданнем

даяркі Маластоўскай фермы. Тут надой на карову з пачатку года склаў

1309 кілаграмаў. Ад рэалізацыі малака ў калгасную касу паступіла значная

сума грошай.

У 1993 годзе, улічваючы тое , што большая частка сельскагаспадарчых

угоддзяў выведзена з севазвароту ў сувязі з аварыяй на Чарнобыльскай АЭС,

павелічэнне аб’ёму выворчасці валавай прадукцыі сельскай гаспадаркі

намячалася за лік інтэнсіўнага вядзення гаспадаркі, шырокага прымянення

навукова-абгрунтаванай сістэмы земляробства, удасканалення тэхналогіі

вытворчасці, укаранення арэнднай формы арганізацыі працы і фермерскіх

гаспадарак.

У 2002 г. валавы збор зерня склаў 2343 тоны (у 2001 г. – 2018 тон), атрымана ўраджайнасць 25,7 ц з гектара (у 2001 г. – 20,8 ц). Дзяржаве прададзена 711 тон зерня. Калгас робіць стаўку на традыцыйныя для вёскі напрамкі: зерне, малако, мяса.

Жывёлагадоўчы комплекс па накіраваным вырошчванні нацёлаў утрымлівае 1410 галоў бычкоў і цёлачак. Сярэднясутачнае прыбаўленне ў вазе з пачатку года склала 392 грама, валавае – 140 тон. Плюс да паказчыка 2001 г. па вытворчасці мяса склаў 9 тон. План продажу мяса дзяржаве калгасам выкананы на 110 %: пры плане 140 тон, прададзена 154 тоны. Сярэднесутачная вага адной галавы буйнай рагатай жывёліны складала

422кг.

     Па выніках спаборніцтва працоўных калектываў раёна за 2002 г. калгас

імя Леніна стаў пераможцам па эфектыўнасці вытворчасці сельгаспрадукцыі

на 1 балагектар. Ён стаў пераможцам у раённым спаборніцтве па вытворчасці

і продажы мяса дзяржаве. Вытворчасць яго склала 43,8 ц на 100 гектараў

сяльгасугоддзяў. Дзяржзаказ выкананы на 125,4 %.

БІБЛІЯГРАФІЯ

Сямёнаў, С. Узыходзіла сонца над вёскай / С. Сямёнаў // Чырвоны сцяг. – 1982. – 7 верасня. – № 107. – С. 2 – 3.

Рыжыкаў, В.Б. Так мы пачыналі : [успаміны аднаго з першых трактарыстаў на Краснапольшчыне] / В.Б. Рыжыкаў // Чырвоны сцяг. – 1977. – 4 кастрычніка. - № 119. – С. 3.

Карпаленка, А. Поспех дасягнут! / А. Карпаленка // Чырвоны сцяг. – 1977. – 1

кастрычніка. - № 118. – С. 1.

Сямёнаў, С. За доблесць працоўную / С. Сямёнаў // Чырвоны сцяг. – 1970. - № 45. – 16 красавіка. – С. 1.

Будаваць хутка, рытмічна, якасна : [Пленум РК КПБ ] // Чырвоны сцяг. – 1978. – 1 ліпеня. - № 79. – С. 2 – 3.

Сідарэнка, І, Вучоба паўтарэннем : [З семінара па кормавытворчасці] /

І. Сідарэнка // Чырвоны сцяг. – 1978. - № 73. – 17 чэрвеня. – С. 1.

Сідарэнка, І. Паслядоўнікі запявалаў / І. Сідарэнка // Чырвоны сцяг. – 1980. – 17 чэрвеня. - № 73. – С. 1.

Пачын падтрымліваем : [у пашавы перыяд – высокія надоі!] // Чырвоны сцяг. – 1980. – 14 чэрвеня. - № 72. – С. 1.

Рэзервы ў дзеянне : [з выступлення старшыні аклгаса імя Леніна А.М. Карпаленкі] // Чырвоны сцяг. – 1980. - № 11. – 24 студзеня. С. 2.

Васільеў, А. Няхай смяюцца дзеці : [дзіцячы сад № 3] / А. Васільеў // Чырвоны сцяг. – 1990. - № 6. – 31 мая. – С. 1.

Пронін, В. Пісьменнікі – госці нашага раёна : [да 50-годдзя ўтварэння СССР] / В. Пронін // Чырвоны сцяг. – 1972. – 13 ліпеня. – С. 1.

Бачкова, В. З гісторыі саўгасаў / В. Бачкова // Чырвоны сцяг. – 1983. - № 100. – 20 жніўня. – С. 3.

Акуліч, І. Падтрымаўшы ініцыятыву / І. Акуліч // Чырвоны сцяг. – 1981. – № 147. – 8 снежня. – С. 1.

Лабаноўскі, Л. А пасля былі ўзнагароды ВДНГ : [з гісторыі калгасаў

Краснапольшчыны] / Л. Лабаноўскі // Чырвоны сцяг. – 2021. - № 42. – 3 чэрвеня. – С. 3.